Harė Krišna mantra sanskrito kalboje užrašyta devanagari raštu
**Harė Krišna** (skr. हरे कृष्ण = IAST: *Hare Kr̥ṣṇa*) arba **Mahamantra** („didžioji mantra") – hinduistų vaišnavų mantra, skirta Viešpaties pašlovinimui. Susideda iš vaišnavistinių dievavardžių: Haris, Krišna ir Rama. Ši mantra minima pirmą kartą Kali Santaranos upanišadoje – vienoje iš upanišadų, priklausančių „Jadžurvedai" (tačiau nepatenkančiai į kanoninįvedinių upanišadų (šruti) „tryliktuką").

XVI amžiaus pradžioje indų šventasis Čaitanja Mahaprabhus išpopuliarino „Hare Krišna" mantrą Indijoje, o nuo 1960-tujų metų už Indijos ribų „Hare Krišna" mantrą išpopuliarino Tarptautinės Krišnos sąmonės bendrijos įkūrėjas A. C. Bhaktivedanta Svamis Prabhupada ir jo pasekėjai.

Vaišnavizme laikoma, kad „Hare Krišna" mantros klausymasis, kartojimas arba dainavimas pakelia adepto sąmonę į dvasinį lygmenį. Krišnaizmo teologija teiga, kad „Hare Krišna" mantros kartojimas padeda pasiekti aukščiausią gyvenimo tobulumą – ekstatinės meilės Krišnai būseną.

Mantra sukurta sanskrito kalba, sudaro anuštubo metro posmą.

Pradiniame originaliame mantros variante, kuris yra pateiktas Kali Santaranos upanišadoje, mantros žodžių tvarka yra tokia:

*Harė Rama Harė Rama*  

*Rama Rama Harė Harė*  

*Harė Krišna Harė Krišna*  

*Krišna Krišna Harė Harė*  

Gaudyja vaišnavizme žodžių tvarka yra tokia:

*Harė Krišna Harė Krišna*  

*Krišna Krišna Harė Harė*  

*Harė Rama Harė Rama*  

*Rama Rama Harė Harė*

Gaudyja vaišnavai teigia, kad kitose Kali Santarana upanišados spaudintose kopijose, kurios saugomos senose Džaipuro ir Kalkutos bibliotekose, žodžių tvarka yra tokia, kaip pas juos ir kad originali žodžių tvarka Kali Santarana upanišadoje buvo būtent tokia. Gaudyja vaišnavai remiasi ne tik šiuo Kali Sanatarana upanišados posmu, bet pateikia posmus ir iš kitų raštų, pvz. Brahma Jamalos tantros (svarbus tantrinis raštas, kurio sena kopija, datuojama 1052 m. yra saugoma Nepale ) , Ananta Samhitos  (Narada Pančaratros dalies), Sanat Kumara Samhitos , Radha tantros, kurie nurodo kaip tik tokią mantros žodžių tvarką, kokią naudoja Gaudyja sampradaja.

Mantra gali būti giedama garsiai, paskui mokytoją (kyrtanas), tyliai, asmeniškai (džapa, naudojant džapa malos karolius) bei mintyse. Mantros paskirtis – sukelti transcendentines vibracijas, nuslopinti mintis ir atverti aukštesnį sąmonės lygmenį.

Mantros žodžių prasmė ir etimologija
------------------------------------

### ISKCON interpretacija

Tarptautinėje Krišnos sąmonės bendrijoje (ISKCON) žodis „Harė" interpretuojamas kaip kitas Višnaus, „pašalinančio blogį, iliuzijas", vardas „Krišna" reiškia „visų patraukliausiasis", o „Rama" – „visos malonės šaltinis".

Nuorodos
--------

* Harė Krišna mantra
* Maha mantros improvizacija – atlieka Sati

Išnašos
-------

1. ↑  Kalisantaranaopanishad,Southern Recension
2. ↑  „Sri Harinama Mahamantra", compiled by Bhaktivedanta Narayana Gosvami Maharaja, Gaudiya Vedanta Publications, 2012, ISBN 9781935428619 , 6 psl.  Archyvuota kopija 2015-11-29 iš Wayback Machine projekto.
3. ↑  harim bina nasti kijcat papani-starakam kalau | tasmal-lokod-dharana-artham hari-nama prakasayet |
sarvatra mucyate loko maha-papat kalau yuge | hare-krsna-pada-dvandvam krsneti ca pada-dvayam |
tatha hare-pada-dvandvam hare-rama iti dvayam | tad-ante ca maha-devi rama rama dvayam vadet |
hare hare tato bruyad harinama samud dharet | maha-mantram ca krsnasya sarvapapa pranasakamiti |

„Sri Harinama Mahamantra", compiled by Bhaktivedanta Narayana Gosvami Maharaja, Gaudiya Vedanta Publications, 2012, ISBN 9781935428619 , 11 psl.  Archyvuota kopija 2015-11-29 iš Wayback Machine projekto.
4. ↑   „Vienas pagrindinių Jamalų tekstų, Brahma Jamala, išsaugotas Nepale, 1052 m. rankraštyje"  12 psl. „Studies on Tantras", Swami Lokeswarananda, The Ramakrishna Mission Institute of Culture, 1989
5. ↑  hare krsna hare krsna krsna krsna hare hare | hare rama hare rama rama rama hare hare |
sodasaitani namani dvatrimsad varnakani hi | kalau yuge maha-mantrah sammato jivatarane ||
(Sri Ananta-samhita)   
„Sri Harinama Mahamantra", compiled by Bhaktivedanta Narayana Gosvami Maharaja, Gaudiya Vedanta Publications, 2012, ISBN 9781935428619 , 15 psl.  Archyvuota kopija 2015-11-29 iš Wayback Machine projekto.
6. ↑  hare-krsnau dvir avrttau | krsna tadrk tatha hare |
hare rama tatha rama | tatha tadrg ghare manuh |
„Sri Harinama Mahamantra", compiled by Bhaktivedanta Narayana Gosvami Maharaja, Gaudiya Vedanta Publications, 2012, ISBN 9781935428619 , 17 psl.  Archyvuota kopija 2015-11-29 iš Wayback Machine projekto.